Downloaded from YTS.MX
Official YIFY movies site: YTS.MX
NETFLIX PREDSTAVLJA
Jednom sam se zamalo udala.
Moje je srce pripadalo Wentworthu.
No bio je mornar, bez čina i bogatstva.
I uvjerili su me da ga se odreknem.
PREMA ROMANU JANE AUSTEN
Sad sam sama i uživam.
Provodim sate u pijuckanju skupih vina,
baškarenju u toplim kupkama
i sljubljivanju s jastukom.
Kao što rekoh, uživam.
Kome treba romansa
kad ima… obitelj?
Moj otac.
Nema zrcalne površine u čijem odrazu ne uživa.
Taština je početak i kraj njegova karaktera.
I suština.
„Sir Walter Elliot
rođen 1. ožujka 1760.
Važan čovjek čuven po impozantnoj vilici.”
Jedini je predmet
vlastitog poštovanja i obožavanja.
Bijeg od obitelji ishodit ćete na dva načina,
brakom i smrću.
Neizgledno da će me ijedno zadesiti uskoro.
„Vjenčao se s Jane 15. srpnja 1784.”
Moja majka.
Nedostaje mi.
„Jane je umrla 1801.
Sir Walteru je podarila troje djece.”
Moje sestre.
„Elizabeth, nevjerojatnu ljepoticu
i somersetsku modnu zvijezdu vodilju.”
Elizabeth, najstariju.
„Mary, udanu za Charlesa Musgrovea,
nasljednika vlastelinskog posjeda u Uppercrossu.”
Mary, najmlađu.
„I Anne, rođenu 9. kolovoza 1787.”
I mene, srednje dijete,
pukotinu u njegovom zrcalu.
Šteta što se nismo mogli dosjetiti ičeg lijepog o tebi.
-Hvala na trudu. -Nema na čemu.
Htjela sam te izostaviti, ali ljudi bi pomislili da si mrtva.
-Utjerivači dugova. -Tata?
Više od vlastita odraza, otac je volio samo trošenje novca.
Bilo je jasno da će ga jednom ponestati.
-Tata… -Tata je švorc, princezice.
Gotovo je s igrom.
Ne uzrujavajte se, Sir Waltere.
Mnogi ljudi tijekom života zapadnu u dugove.
Morate smanjiti troškove.
Nemate izbora.
Napravila sam plan vođenja kućanstva. Nužni rezovi su podcrtani.
Majčina najbolja prijateljica i nepokolebljiv istinoljubac.
Lady Russell preuzela je na sebe savjetodavnu ulogu u mom životu.
Uvijek pronicljiva i od pomoći.
Uz jednu… časnu iznimku.
Neki nemaju krov nad glavom ni hranu.
Sagledajte širu sliku.
G. Shepherde,
da se želim uspoređivati sa siromasima,
plaćao bih vas koliko i vi brijača.
Ne tražite da mijenjam navike promjenom gledišta.
Sagledajte sve iz mog kuta i mijenjajte ono što je nužno.
A da srežemo dobrotvorna davanja?
Hoćemo li?
Jane bi se posramila.
Zamolila me da zaštitim kćeri od očeve neumjerenosti,
a ja sam je iznevjerila.
Vaša će ih arogancija uništiti.
Oče,
pravi se ugled gradi
na iskrenosti, integritetu, suosjećanju
i brizi za dobrobit drugih.
Anne, bavimo se važnim temama.
Usredotoči se.
A da se preselite nekamo gdje su troškovi manji?
Bath je krasan.
Njegova lječilišta pomlađuju kožu.
A Kellynch Hall?
Upoznao sam imućnog mornaričkog časnika
spremnog platiti poveću svotu za najam Kellyncha.
Ne želim moreplovca u svojoj kući.
-Svi su ružni. -Admiral Croft prilično je naočit.
Admiral? Odakle Britanskoj mornarici pravo
da osobama nejasna podrijetla dodjeljuje neprimjeren status?
Položaj određuje Bog.
Kakve koristi od titule ako je moraš zaslužiti?
Kakve koristi od ičeg što zahtijeva trud?
Admiral Croft je pravi gospodin.
Njegova je supruga spomenula brata koji je nekoć živio u ovom kraju.
I on je bio mornarički časnik.
Kako se ono zvao? Wellington?
Weathers? Winslow?
Wentworth?
-Wentworth? Da. -Anne, dušo.
Iskreno, jedva da se sjećam dotičnog gospodina.
-Mislite da će Bath odgovarati mojoj koži? -Svakako.
Da.
Dušo, prošlo je sedam godina.
Osam.
Nemoguće da i dalje osjećaš…
Osjećam.
Frederick Wentworth bio je jedina osoba,
izuzev vas i majke,
koji je proniknuo moju bit.
Koji me razumio.
Volio.
-I jedini s kojim sam poželjela… -Razmijeniti posjetnice?
Lijepo sročeno.
Lagali ste kad ste rekli da vrijeme liječi rane.
Ljutiš se na mene.
Ljutim se na sebe.
Jer sam dopustila da me uvjere.
Jer nisam vidjela ono što mi je sad kristalno jasno.
Bila bih mnogo sretnija žena da sam ga zadržala
umjesto da sam ga se odrekla.
Žao mi je, ali za žene je brak poslovna transakcija.
Naša je dobrobit na kocki.
Nisam mogla dopustiti da potratiš život na čovjeka bez čina i imetka,
sa samopouzdanjem bez pokrića.
Taj mi se dio sviđao.
Uostalom, nije bilo bez pokrića. Obogatio se.
I postao kapetan.
Zašto ti se onda nije javio?
Jer sam…
Slomila sam mu srce.
I znao je zašto.
Mislila sam da te štitim.
Bila sam u krivu.
Sad to uviđam.
I žao mi je.
Naći ćeš onog pravog.
Koji će te voljeti dovoljno da se bori za tebe.
Dušo, divim se snazi tvojih osjećaja,
ali morat ćeš nastaviti sa životom.
Wentworth je brod koji je napustio luku
i zato ti ovo kažem s ljubavlju: ne nadaj se ičem.
Istina, nije mi pisao.
Ali…
Znala sam da neće.
Previše poštuje sebe da bi preklinjao.
Nije se borio za mene
jer ne vrednuje ljubav koja nije dragovoljno dana.
Za njega je sve to prošlost.
A za mene,
bolna sadašnjost.
Prva poruka koju mi je dao u crkvi.
Kompilacija koju je složio.
LJUBAVNE PJESME
Pramen njegove kose.
I grive njegova konja Sampsona kojeg sam jedva poznavala.
I ovo kravlje zvono,
čiji otužan i jalov jauk najbolje opisuje moju melankoliju.
Svih osam godina.
Bio je posvuda.
I mornarica ga obožava.
„Frederick Wentworth zgrće bogatstvo na Laconiji.”
„Frederick Wentworth spasio nasukanog kita
pred uplakanim mnoštvom.”
No ipak…
Nema objava zaruka.
Ništa što bi nagovijestilo da se nakon prekida vezao za drugu.
Drugim riječima…
Nada umire posljednja.
Budući da se selimo, treba mi nova ličnost za Bath.
Bathska Elizabeth ne smije biti sofisticirana poput londonske,
niti nesputana poput seoske.
Penelope, što mislite?
Pratite obitelj Elliot na sjever?
Ne želim se nametati.
Svašta, to je upravo ono što želite.
Sva sreća pa nam se želje podudaraju.
Gđa Penelope Clay,
obudovjela, iako to nikad ne spominje.
Možda joj je promaklo, bio je hodajući leš kad su se upoznali.
Lady Russell se boji da je gđa Clay bacila oko na oca,
ali sumnjam da mu se sviđa.
Kao da bi se otac oženio za osobu nižeg staleža.
Morate doći ako vaš otac može bez vas.
G. Shepherde, hoćete li preživjeti bez Penelope?
Odlično, divno, bajno, sir Waltere.
Vaša darežljivost nema granica.
Vaše će ugodno društvo
biti spas od neuglednih lica kojima ćemo biti izloženi u Bathu.
Sir Waltere, nije svima suđena ljepota.
Vaša će ondje doći do posebnog izražaja.
Londonska petica u Bathu je desetka.
Samo zamislite,
vas i Elizabeth smatrat će natprosječno lijepima.
Ti ćeš biti šestica.
Anne nam se neće tako skoro pridružiti.
Molim?
Danas sam primila pismo do Mary.
Opet je bolesna i želi da odmah dođeš u Uppercross.
Znam da je jedva podnosiš.
A to je pozitivnije čuvstvo negoli itko od nas gaji spram nje
i zato si logičan izbor.
Sjajno.
Sakrij skupu posteljinu prije dolaska admirala.
Misliš da će je ukrasti?
Ne želim da nagi leže na mojim plahtama.
Možda ti donese sreću.
I sakrij knjige. Ne želim da mi itko ukrade identitet.
Sumnjam da itko želi tvoje dugove.
I nježno ih podsjeti da ne prilaze mom ružičnjaku.
Da, molim te. Ni ukrasnom grmlju.
Ne želim da itko drugi uživa u njima.
Daj im grubu posteljinu,
drži ih podalje od vrta i ne daj im da gledaju grmlje.
Još koja riječ dobrodošlice?
To je sve.
I pobrini se da sve bude besprijekorno čisto prije njihovog dolaska.
Ne želim da se prošire glasine o prašini.
Impresivnije je negoli je opis dao naslutiti.
I ne brinite se, bit ćemo izvrsni stanari.
Uvijek putujete sa suprugom?
O, da. I nitko me neće zaustaviti.
Preplovila sam Atlantik četiri puta
i posjetila Jugoistočnu Aziju.
Cork, Lisabon, Gibraltar…
Najsretnije sam trenutke provela na brodu.
Prava ste sretnica.
I sami ćete to iskusiti kad se zaljubite.
Znate, mlađi brat gđe Croft je neženja.
Kapetan je u mornarici, veoma uspješan.
Edwarde, molim te, nemoj.
Žena bez supruga nije problem koji treba riješiti.
-Poznavala sam vašeg brata. -A da?
Divno.
Objedujmo zajedno kad nam se pridruži.
-Pridruži? -Baš se usidrio.
Stiže za dva dana.
Vrtovi su zaista prekrasni.
Pitam se što on misli o našem susretu.
Ako me htio vidjeti prije, nije trebao čekati.
Još je ljut, sigurna sam.
Što ako griješim?
Što ako je svih ovih godina venuo za mnom?
Izvolite.
Može li mi netko pomoći?
Mary mi je draža od Elizabeth jer je samoljubiva.
Razgovor s njom ne zahtjeva mnogo energije i zna biti veoma zabavan.
Jednom sam 24 sata
govorila samo talijanski.
Primijetila je tek kad sam zatražila sale.
Toliko je zaokupljena vlastitom patnjom da me zamijeti tek kad pročistim grlo.
Samo gledajte.
Prvo će se požaliti na boljku koja samo što je ne spremi u grob.
Potom će prigovarati zbog suprugove nebrige.
A onda će napasti svekra i svekrvu
koji je neprestano omalovažavaju i očito potajno preziru.
Laknulo mi je što si ovdje.
Ne znam što mi je, valjda prehlada.
Ne mogu se pomaknuti. Na rubu sam smrti.
Charles je u lovu, nije mi uputio ni riječ utjehe.
Svekar i svekrva poslali su mi ovaj krasan buket. Nisu li brižni?
Naravno, istrunut će i onda ću se osjećati još gore.
Nije li okrutno podsjećati osobu na samrti na propadanje?
Ti me ljudi mrze.
Djeca su grozna, kuća je puna propuha,
i nikom više nije stalo do kazališta.
Upravo tako, Anne.
Anne!
Ovo su moje šogorice,
Henrietta i Louisa Musgrove.
Prekrasne u svakom pogledu.
-Anne! -Djevojke!
Razveselila nas je najava tvog dolaska.
Bile smo van sebe cijeli tjedan.
Obećaj da se nećeš odvajati od nas.
Izuzev kad se brineš za sestru, naravno.
-Kako se osjećaš? -Nisi me ni pitala.
-Evo, jesam. -Smrt je blizu.
Osjećam kako mi se organi raspadaju.
Znači, isto kao jučer.
Ohrabruje činjenica da je živahna unatoč truljenju organa.
Objeduj u velikoj kući svake večeri i uveseljavaj nas svirkom.
Plesat ćemo, pjevati i biti radosni.
Marie Antoinette!
Ne izgovarajte moje ime, zločesti podanici!
Ne skačite po damama.
Vašu majku boli glava.
Puštaš ih blizu, a ne znaš gdje su bili!
Gladni smo, Marie Antoinette.
-Neka jedu kolače! -Tek nakon večere.
Dolaze posebni gosti, admiral Croft i supruga.
I njezin brat, Frederick.
Stigao je jutros. Galantan kapetan!
Jednom je preusmjerio cijelu flotilu kako bi spasio nasukanog kita.
Otkad toliko voliš kitove?
-Jesi li upoznala kapetana Wentwortha? -U prolazu, davno.
-Je li istina da je strašno zgodan? -Ima drago lice, da.
Je li istina da sluša kad žene govore?
Sluša.
Sluša cijelim bićem.
I to je…
nadasve uzbudljivo.
Muškarac kao stvoren za tebe.
-Moraš mu se udvarati. -Louisa…
Ne, čvrsto sam odlučila, Anne.
Ne skrivaj svoje svjetlo ispod suda.
Veoma si draga, ali ne želim
da mi govoriš što da radim sa svojim svjetlom.
Niti sa sudom.
Ali, iskreno, zašto nisi udana?
Čekam da se zaljubim.
U redu, učinit ćeš sljedeće.
Sjest ćeš pored njega za večerom.
Sjest ću pored njega.
Pretvarat ćeš se da ne znaš ništa.
Muškarci vole objašnjavati.
Reci da nikad nisi koristila jedaći pribor. Neka te poduči.
Tako danas izgleda udvaranje?
I taman kad zarobiš njegovu pažnju,
počni ga ignorirati.
Kao da si duh.
Opčinit ćeš ga.
Znači, da budem svoja.
Nikako, barem ne do druge godine braka.
To i nije tako loš savjet.
-Mary! -Charles, što je bilo?
Upomoć. Ozlijedio je ruku.
-Što je učinio? -Pao je s drveta.
Baš kad nam u posjet dolaze važni ljudi!
Nije namjerno pao.
Netko mora ostati s njim.
Donijet ću kolač od šljiva.
Dakle, majka mora ostati.
Nije dovoljno što sam ih rodila, već propuštam i važne večere zbog njih.
Blago meni.
Muškarci nisu primorani na takve ustupke.
Mary, dušo, ozlijeđen je.
A ni ti nisi najboljeg zdravlja.
O, ne, potpuno sam se oporavila.
Croftovi će sigurno opet doći.
Mrzim svoj život.
Ako si toliko nesretna, i ja ću ostati.
To se podrazumijeva. Neću ostati sama.
Ne bi li ti bilo teško ostaviti Charlesa u takvim bolovima?
Ne, Louisa.
Molim te, shvati.
Moja empatija nema granica.
Nisam u stanju biti s njima kad pate
jer duboko proživljavam njihovu bol.
Pametnije je da se držim podalje.
Ljudima poput Anne, koji nisu osjećajni, život je lakši.
Želiš li da ga čuvam dok si na večeri?
Baš si draga, donijet ću ti kolač od šljiva.
Možda i pokoju koricu kruha i kašu?
Bez brige, nahvalit ću te.
Toliko ću te lijepo opisati da će te zaprositi do jutra. Obećavam.
Da barem mogu razgovarati s njim.
Frederick!
Savršeno.
Hvala za sinoć, Anne.
Svidio bi ti se kapetan Wentworth.
Ovaj je džem previše gnjecav.
Radije ga ne bih jela ako je gnjecav.
Želim postati kapetan.
Ne dolazi u obzir.
Moj nećak neće biti mornar.
Zar ne znaš da moraju nositi smiješne kape?
Zaboga, ne podnosim zvuk smijeha prije podneva.
I bit ćeš primoran
uzgojiti smiješne brkove.
Ne.
Wentworth nema brkove, ali zaista je dojmljiv.
Zgodan, inteligentan, bogat.
-Ponovno! -Gledajte me samo.
Ja sam kapetan Wentworth i veoma sam dojmljiv.
Bogat sam, zgodan i svi me vole.
Pomorac sam.
Kapetane, ovo je Anne, Maryna sestra.
-Zapravo, upoznali smo se. -Upoznali smo se.
Davno, kad sam bio siromašan.
No svejedno zgodan.
Izgledate staro.
Nisam to tako mislila.
-Nego? -Izgledate starije nego prije.
Lice vam je ogrubjelo.
Jer živim svrhovito.
Tvrdite da je to ne činim?
Kako bih mogao znati?
Kosa vam je ostala ista.
I vaša…
izgleda primjereno.
-Hvala. -Dakle, doista se znate.
-Prolazno poznanstvo. -Ali pamtljivo u svojoj prolaznosti.
Da krenemo?
-Svakako. -Da.
Što je?
Još si umrljana džemom.
VELIKA KUĆA
Rekla sam ti da će se vratiti.
Sjedni pored njega.
Louisa.
Dođite ovuda.
Mnogo vam hvala.
Kapetane Wentworthe, sjedit ćete pored mene.
Svakako.
Louisa.
Savršeno.
-Sjest ću pored vas. -Izvolite.
Mnogo vam hvala.
Svjetlo skriveno pod sud.
-Za držak? -Za držak.
Kakvo poboljšanje.
U odnosu na što?
Osobu koja je odbila sjesti pored mene.
Recite mi, muče li vas i žlice?
Hvala.
Mnogo vam hvala.
Uživam. Ukusno je.
Kapetan mi upravo govori da je zamalo umro na moru.
Što vas je nagnalo da odaberete tako opasno zvanje?
Isprva je to bio način da zaokupim misli.
Smrtna opasnost poslužila je svrsi.
Obuzimao me toliki očaj da bih je ponekad priželjkivao.
Smijem li pitati što vam je uzrokovalo toliku patnju?
Žena.
Pa, ona je na gubitku.
No dovoljno sam uzbuđenja iskusio.
Žudim za dosadnim životom koji će me uzemljiti.
Pod tim mislite, suprugom?
Majko.
Ljudima i zanimacijom u kojima mogu uživati u tišini.
-Supruga bi zadovoljila tu potrebu. -Majko.
-Tražite suprugu, momče? -Oče.
Razotkrili ste me.
Vratio sam se na kopno kako bih pronašao družicu.
Malo dobrote, odlučnosti,
poneki kompliment mornarici i vaš sam.
Svaka žena između 18 i 80 može me imati.
Gotovo svaka.
Charles je prvo odabrao mene.
Molim?
Govorim o braku.
Sjećate se da je Charles prvo odabrao mene, a tek potom Charlesa?
Ovaj, Mary.
Oprostite, Charles,
prije nego li je ona…
Oprostite, prije nego li je on
došao pameti i odabrao Mary.
Želite nam dati do znanja
da je vaš šogor nekoć bio naklonjeniji vama nego sestri?
-To je istina. -Jest.
Da, ima pravo. U redu je.
Wentworth nije uljudan prema tebi.
Kaže da te više ne prepoznaje.
Bez brige, branila sam te.
Rekla sam mu da ti se oko jednom toliko inficiralo
da smo te zvali Crnobradi.
U redu, nisam te branila već ispričala anegdotu.
Da, i ja bih rekla da je tako.
Nastavi, Anne, molim te. Svirajte nam, maestro.
Sinoć je bio tako uzdržan.
Draže mi je otvoreno neprijateljstvo.
Njegova hladna uljudnost i uglađena prijaznost gore su od ičega.
„Ispričavam se, gđice Elliot, je li ovo vaše mjesto?”
Voli me, budalo!
Voli me ili me ubij. Ovo podnijeti ne mogu!
Lady Macbeth.
Treći čin, četvrta scena.
Povjerovat će.
Doista.
Kako si jutros, Mary?
Ošamućeno jer je Wentworth cijelo veče vrtio Louisu.
Koliko su mu dopuštale tvoje tužne melodije.
„Für Elise” je divna pjesma za ples
za one dovoljno sofisticirane i spremne kreativnije pristupiti plesu.
Kako bi ti plesala na Beethovena?
Sama u sobi, s bocom crnog vina.
Zaprosit će Louisu.
Vjenčat će se i Louisa će pronaći sreću.
Zašto svi pretpostavljaju da sve žene žele
da ih izabere najpoželjniji neženja?
Jer je brak najveći blagoslov u životu.
Gdje su ti djeca?
Otkud ja znam?
Nitko ti u mladosti ne kaže da život samo grabi dalje.
Grabi bez obzira na to želite li vi to ili ne.
I ne možete a da se ne zapitate:
„Kako sam završila ovdje?”
A nije bilo dvije duše složnije od Wentwortha i mene.
Sad smo stranci.
I gore od toga.
Bivši smo ljubavnici.
Teta Anne.
-Gdje si? -Dođi se igrati.
Marie Antoinette, ljudi vas ne žele.
Više ne žele kraljicu.
Odakle vam pravo tako mi se obraćati? Moji ste podanici.
Loša kraljice!
Loša kraljica? Loš podanik!
-Kako se ono kaže? -Vive la révolution.
Vive la revolucija!
To je moja kruna!
Nemate mi pravo oduzimati krunu!
Uhvatili ste me!
-Dosta! -Loša kraljice!
Momci, nemojte!
To je bilo nesmotreno.
Mogao se ozlijediti.
Imaš pravo. Žao mi je. Zanijeli smo se.
-Reci to Robespierreu. -Frederick!
Doista se trudim.
-Trudiš? U vezi čega? -Nas.
Ne želim da gajiš ljutnju.
A što bih trebao gajiti?
Problem je što sam previše brižna.
Pažnju posvećujem drugima sebi nauštrb.
Koliko je daleko Kolosej?
Imaš pravo.
Kako da se pobrinem za sebe kad svi potražuju moju pažnju?
Jedan kapučino, molim vas!
Shvatila sam
da se moram zaljubiti u sebe
kako bih mogla voljeti druge.
I to je sve.
Koliko košta dikobraz u izlogu?
Što je iza?
Rolica od sira?
Idete bez mene i ne želite da vas moja sestra oda?
Idemo u šetnju, Mary.
-Dugu šetnju. -Šumom.
-Mrziš prirodu. -I kretanje.
Prošli smo te put nosile.
Kao da izbjegavam sve što mi je mrsko.
Divno.
Bube su posvuda.
Anne, htjela sam te nešto priupitati,
ali sramim se.
Što je?
Sjećaš se kad je kapetan Wentworth tek stigao
i ja sam te nagovarala da mu se udvaraš?
Da.
To je bilo prije negoli sam ga upoznala.
Stvarno sam vjerovala da biste bili dobar par.
Iako te uopće ne zanima.
-Zaista? -Jedva da ga gledaš.
I sad želiš da postane tvoj?
Savršen je.
Djeluješ iznenađeno.
Valjda i jesam. Mislila sam…
Ne znam kako se osjeća,
ali u meni se rađa ljubav.
Razmišljala sam kako bih se osjećala na tvom mjestu.
Bila bih povrijeđena, možda i ljubomorna,
ali mogu iskreno reći da bi svu moju tugu zasjenio
užitak zbog tvoje sreće.
Doista se trudiš.
Djeluje li?
Ne shvaćam što će ti moja dozvola ako me ne zanima.
Zbog načina na koji ga izbjegavaš.
Znam što vidim i niste tek obični znanci.
Vidiš prošlost.
Vjerujem da bi taj čovjek mogao biti moja budućnost.
Znači, fregata je veća od jedrilice?
-Netko je bio vrijedan. -Bravo.
Na jedrilicu stane oko 130 ljudi, a na fregatu od 140 do 200.
Zavisi je li petog ili šestog ranga.
„A svibanj svojim čarima proljetne ljepote proviruje…”
Dosta poezije, znaš da mrzim metafore.
Oprosti, Mary, zaboravila sam.
Pamtim poput kokoši.
To je poredba, a ne metafora.
U redu. Imam kokošje pamćenje.
Kakvo god ono bilo, prestani se igrati riječima. Mrzim to.
Možemo posjetiti Harryja Haytera.
Možda me napokon zaprosi.
Nemojte misliti da sam vas namjerno dovela ovamo.
Nikako. Neću nogom kročiti u njegovu kuću.
-Ne gine mi bolest. -Ne budi nerazumna.
Nerazumno je misliti na zdravlje?
Kućanstva s manje od petero služinčadi nisu čista.
Ne sudite nas prema siromašnoj rodbini. Neugodno je biti povezan s takvima.
Znači, ne odobravate njegov brak sa zaovom jer nije dovoljno bogat?
Da, zaista je nepodnošljivo.
Hoćemo li?
To vam je ponos Elliotovih.
Prezirem ga.
Ako je suditi po sir Walteru, samo je kralj važniji od baroneta.
Kako li je samo mila Anne proizašla iz te obitelji?
Žalimo jer Charles nije oženio nju. Zacijelo se slažete.
Ne dajte da vas zavara.
Kako to mislite?
I Anne je ponosita poput njih, samo na drugačiji način.
Ne shvaćam.
Sljedeći put kad primijetite da gđica Elliot stoji
onkraj kakvog društvenog okupljanja,
razmislite ne čini li to kako bi lakše prosuđivala druge.
Strogim okom.
Anne Elliot je utjelovljenje dobrote.
Vi je ne znate kao ja.
Vi ste utjelovljenje dobrote, Louisa,
i zato uvijek mislite najbolje o drugima.
Pravi je dokaz slabosti uma
odricanje od najdubljih uvjerenja zbog tuđeg nagovora.
Kakvih najdubljih uvjerenja?
Ne dopuštam da zborite loše o Anne. Odviše mi je draga.
Ne znam što se zbilo i neću vas pitati.
Vidim najbolje u njoj i preklinjem vas da učinite isto.
Oprostite.
Prestrog sam. Hvala što ste me pozvali na red.
Oprost u zamjenu za poduku o korištenju sekstanta?
-Šetnja je prekratka. -Slobodna sam večeras.
Da prošećemo?
Nema goreg od misli da vam je život uništen
i spoznaje da još niste dotakli dno.
Kao što rekoh.
Divno vas je vidjeti.
-Ozlijeđena je. -Da je pitam?
Anne, da vas povezemo kući?
-Hvala. Dobro sam. -Ozlijedili ste nogu.
Izgubit ćemo jedva deset minuta. Molim vas.
Zaista ste brižni, ali uživam u svježem zraku.
Ne budi tako ponosita.
Udovoljite nam.
Jamese.
Dođi.
Trebam uslugu. Možeš li mi pomoći?
Moraš me zagrliti toliko čvrsto da više ne osjećam tijelo.
Možeš li?
Jamese, vrijeme je za čaj.
Anne.
Anne, sutra idemo u Lyme. Odlučili smo. Prenoćit ćemo pokraj mora.
U Lyme? Zašto?
Kapetan želi da upoznamo njegove kolege.
-Nisam u najboljoj formi za put. -Molim?
Anne, sutra idemo u Lyme. Treba mi dan odmora od svih grozota.
Ne, čekaj.
-Mary, nisam… -Ne, uvijek mi želiš upropastiti zabavu.
Treba mi odmor i tvoje društvo za razgovor kad me ostali zanemare.
Bez trunke srama.
Kapetane, ovo je Anne Elliot.
Anne Elliot.
Kapetan Harville.
Drago mi je.
Ispričajte me.
Vi volite poeziju.
Ili je to glasina?
Znate više o meni no što bih voljela.
Oprostite, ali kujem plan.
-Vidite našeg prijatelja? -Da.
Kapetan Benwick.
I on je veliki obožavatelj pisane riječi.
Ali mori ga golema tuga.
Možete li odvojiti trenutak i porazgovarati s njim?
Mogu izgraditi kuću od naplavljenog drveta, ali o Grcima ne znam ništa.
Što je uzrok njegove patnje?
Vratio se iz Troje i zatekao suprugu s drugim?
Šala na račun Agamemnona.
Bio je zaručen za moju sestru Fanny.
Bili su veoma zaljubljeni.
Umrla je dok je bio na moru, nedugo prije vjenčanja.
Doista mi je žao.
Kažu da svemir uvijek ima plan.
-Hoćete li porazgovarati s njim? -Rado.
Iako sumnjam da mu je svemir namijenio takvog glasnika.
Vjerujete, nikad ne griješi.
Sve što vam je namijenjeno, neće vam izmaći.
Vjerujete mi.
Usto, nagovorite Wentwortha da ne izbjegava mornaricu.
Tužno je vidjeti potraćeni talent.
-Kad bi me slušao. -Večeras tijekom objeda?
-Napijte ga, a ja ću ga ukrcati na brod. -Zamolite Louisu.
Molim vas.
Hoćemo li?
Nemate se želje okupati?
Hvala. Obećavate?
Hajde, Mary.
Wentworth je, po običaju, odbio priznati da je pogrešno odredio koordinate.
Kapetan je veoma tvrdoglav.
Doista je tako.
Mogao bi postati admiral, predano služiti kralju i domovini,
ali on bi radije češkao zadnjicu na kopnu.
Neka je češka gdje mu je po volji.
Volio bih jednog dana imati obitelj.
Kao što znate, supruga mornara nosi teško breme njegova poziva.
To je mala cijena.
Neprekidna briga.
-To ne mogu tražiti od nikoga. -Svašta.
Nema života lišenog briga.
Harville ima pravo.
Anne.
Vaša će se buduća supruga znati nositi sa svojim osjećajima.
Ne odlučujte za nju što može ili ne može podnijeti.
Tko zna?
Možda će se kod kuće i sama upuštati u pustolovne pothvate.
-Želi li itko još vina? -Da.
-Da? U redu. -Da.
Lord Byron.
„Bila je svjetionik mog života.”
„Ako utrne, tko će me voditi kroz noć?”
Više sam puta u njemu pronašla izlaz iz samosažaljenja.
Često mislim da je velika tragedija poezije
što rijetko nudi sigurno utočište onima koji je mogu u potpunosti pojmiti.
Samo oni koji su iskusili gubitak
mogu zaista cijeniti Byrona.
Ali oni ga smiju koristiti štedljivo.
U protivnom, zaglibit će dublje u tugu.
Kakav biste lijek prepisali njima?
Iskreno, i sama ga tražim već osam godina.
Mogu vam reći samo ono što svakog dana govorim sebi.
Mladi ste. Ne znate što vam nosi budućnost.
Oporavit ćete se i ponovno naći sreću.
-Možda imate pravo. -Imam.
Hvala vam.
Samo želim reći da niže činove nerazmjerno oporezuju.
Trebalo bi uzeti u obzir pravičniju…
-Tko je to? -Oprostite.
Stojim vam na putu.
Možda to možete ispraviti.
Možda.
Zdravo.
Mogu li vam pomoći?
S obzirom na to što trebam,
vjerojatno ne.
Zdravo.
Oprosti zbog onog jutros.
-Što se dogodilo jutros? -Susreli smo onog neugodnog gospodina.
Nisam tvoj stariji brat. Ne trebaš moju zaštitu.
Uvijek si se znala zauzeti za sebe.
Isprike nisu potrebne.
Bio je dobronamjeran.
Slušaj, nismo stigli razgovarati.
Tijekom godina misli su mi nastanjivale tisuće verzija tebe.
Neke sam kudio.
A neke volio.
Također.
Nisam znala hoću li te ikad vidjeti.
I jesi li znao koliko sam te voljela.
Mislim da jesam.
Jedinstvena si.
I želim te u svom životu, bez obzira u kojem obliku.
Zaboravimo prošlost i…
Ono što pokušavam reći…
Ja…
Volio bih da budemo prijatelji.
Čitaš mi misli.
Jutros sam jasno vidio zatvor
koji je moja gorčina stvorila.
Iskreno se nadam da ćeš naći ljubav po svojim pravilima.
I hvala ti,
iz dubine srca, na ponudi prijateljstva.
Hvala.
I tebi.
Dakle…
Odlično.
Dobar razgovor.
Zaista se nadam da nisi odustao od admiraliteta.
Svi spominju tvoj intelekt.
Sigurno ga podcjenjuju.
Ne poznaju moju dušu niti znaju što bi me usrećilo.
Ali ja znam.
Poznajem te.
I znam da želiš svrhovit život.
I znam da bi bio sjajan.
-Želiš da ti otkrijem tajnu? -Uvijek.
U najtežim trenucima na moru,
kad bih se osjećao izgubljeno, zbunjeno,
nedoraslo zadatku,
zapitao bih se:
„Što bi Anne sad učinila?”
I onda bih znao što trebam.
Pretvarajući se da sam ti.
-Lažeš. -Zborim istinu.
Odlično se snalaziš u opasnosti.
Znaš predvidjeti tuđe potrebe.
Izravna i usredotočena, smirena i promišljena.
Uma britkijeg od sablje.
Iznimna si osoba.
Ljuti me što ti društvo brani službu. Bila bi odlična admiralica.
Hvala.
Ne idite predaleko. Struje su snažne.
Oprosti. Opet te pokušavam zaštititi.
Napuštam te.
Sudba gora od minule ljubavi.
Prijateljstvo.
Sad vi meni stojite na putu.
-Oprostite. -Prije negoli odete…
Smijem li vam se predstaviti?
Ili vaš čuvar čeka iza ugla da me izgrdi?
On je moj prijatelj
i pogrešno je protumačio vaše nakane.
Moje su nakane bile jasne.
Htio sam da me primijetite.
Gospođice?
Gospođica.
Jednostavno je. Sviđa mi se.
Hoću li vas opet sresti?
To moramo prepustiti sudbini.
Što znači da još nisam odlučila.
Što je?
Što je, Anne?
Muškarac kojeg smo susreli jučer.
Oprostite. Kako se zove gospodin koji je upravo otišao?
To je g. William Walter Elliot, gospođice, ide u Bath.
Naravno da ga nema kad ja provirim.
-Rođak? -Ne samo to.
Očev nasljednik. Moramo odmah pisati ocu.
Kao što znaš, ta vijest neće biti dobrodošla.
Bit će bijesan.
-Što se dogodilo između njih? -Ne razgovaraju.
-Volim obiteljske tračeve. -Reci nam.
Naslijedit će barunat i imanje.
Otac je htio da se oženi Elizabetom. Izravni bi potomci zadržali titulu.
No, odbio ju je.
Oženio se Amerikankom koju nitko nije poznavao.
Otac je zavitlao pladanj kad je čuo.
-Nije li g. Elliot nosio crninu? -Supruga je umrla.
Sigurno ti je mrzak zbog sramote koju je nanio obitelji.
Zapravo, zasad mu je to najbolja odlika.
Pravi je sretnik što je upoznao Louisu.
Je li vam dao naslutiti svoje osjećaje?
Ne, ali ona jest.
Veoma je strmo. Pripazi.
Hvala.
Samo pažljivo.
Uhvatite me.
Zaboga.
To je bilo zagrijavanje. Još jedanput.
Ne, Louisa, dosta je.
Skočit ću, ulovite me ili nemojte.
-Louisa! -Ne.
Ne. Ne mičite je. Louisa?
Čuješ li me? Trebamo liječnika.
Idem ja.
Bolje netko tko poznaje grad. Benwick.
-Požuri se! -Louisa.
-Anne, reci što mogu učiniti. -Budi strpljiv.
Još diše. U redu je, diše.
Zadobila je težak potres mozga.
No ljudi se oporave i od gorih ozljeda.
Ima razloga za nadu.
-Ostavite je da se odmori. -Da.
-Može ostati ovdje? -Naravno.
Divni ste, ali ne možemo vam više smetati.
Ostat će koliko god treba, a kome ne smeta smještaj
može ostati s njom.
Neka vam Anne ostane pomoći, gđo Harville.
Nema sposobnije i prikladnije osobe.
-Ostat ćete, zar ne? -Naravno.
Ne želim otići dok se ne probudi.
-Javit ću Musgroveima. -Hvala ti.
Možete li otpratiti Mary i Henriettu?
Otpratiti?
Radi djece, Mary.
Ne mogu ostati kod mojih roditelja.
Prošli su put umalo spalili kuću.
Zašto bi Anne ostala?
Ona Louisi ne znači ništa.
O, Mary.
Koliko znam
alergični ste na kućanstva s manje od petero služinčadi.
Ne bojite se bolesti?
Ne odlazim. Sretan put.
Nisi kriv.
-Upozorio si je da ne skače. -Riječima, da.
-Ali na druge načine… -Druge načine?
Naveo sam je da vjeruje da sam je spreman uloviti.
A kako si to točno učinio?
Znao sam da je zaljubljena.
I nisam je obeshrabrio.
I ovo je rezultat.
Da nije bilo ovoga,
tko zna kako bi nam izgledali životi.
Sad sam odgovoran za nju.
Kako da saopćim roditeljima?
Smireno
Budi izravan.
Stavi im se na raspolaganje.
Sretno.
Što ćeš sada?
Moram u Bath.
Hvala ti.
Za sve.
Kako je moguće
da život može stati,
godinama odolijevati ikakvoj promjeni i onda odjednom…
bez ikakva upozorenja, postati preplavljen tolikim novinama
unutar nekoliko tjedana?
Ne sjećam se života prije poplava.
Jadnica. Kako su njezini roditelji?
U šoku, ali ne gube nadu.
To je sve što mogu.
Gdje su se skrili?
Gdje su?
U redu je, nisu nam potrebni.
Htjela sam da sve bude savršeno.
Ne budite smiješni, i vaše je društvo dovoljno.
Ne. Nema piknika bez makrona.
Henry bi napravio scenu da zaborave spakirati desert.
Srećom pa ja ne volim makrone.
I nisam Henry.
Ne.
Nije nitko.
Poželite li ikad pronaći drugog?
Dobili ste više ponuda.
Znaš li u čijem društvu uživam?
Vlastitom.
Postoji razlog zašto udovci najbrže umiru, a neudane žene najduže žive.
Sjajno smo društvo.
Nedostaje li vam ikada društvo?
Što misliš, zašto toliko putujem po Europi?
Lady Russell!
Nadam se da nisam previše pojela. Večeras nas čeka gozba.
Upoznat ćemo slavnog g. Elliota.
Zašto baš sad želi vidjeti oca?
Elizabeth vjeruje da ga je ona motivirala
svojim šarmom.
G. Elliot nema koristi od mog oca.
Bogatiji je i naslijedit će titulu bez obzira na sve.
-Sigurno nešto želi. -Zašto si tako sumnjičava?
Jer su privlačni ljudi proračunati.
-Što mi tajiš? -Vidjela sam g. Elliota.
I privlačan je.
Veoma privlačan.
Upoznala si ga?
U Lymeu, iako ni on ni ja nismo znali koga upoznajemo.
Osjećam li romansu u zraku?
Ništa od toga.
-Jer? -Jer je on desetka.
Ne vjerujem desetkama.
Stigla si.
Ovo je manja rezidencija?
I to je nešto.
Ne tjerajte me.
Budi hrabra, dušo.
Vidimo se večeras.
-Anne! Divno te vidjeti. -Kako to misliš?
Dolazi g. Elliot i želim da vidi kako izgledam pored tebe.
-Divno se vratiti. -Zamisli.
Već desetljeće gaji simpatije prema meni.
Jadničak. Koliko se napatio.
Da, u braku sa ženom koju je odabrao ispred tebe.
Kakav apsurd. Valjda je zaključio da mi nije dorastao.
Ne mogu zamisliti drugi razlog.
Nikad ne znam je li me vrijeđaš,
no tvoje mišljene cijenim toliko malo da nije ni važno.
Anne! To ćeš odjenuti?
G. Elliot stiže začas.
Začudila sam se koliko si mu lako oprostio bol koju ti je nanio.
Bol?
Uputio ti je mnoge uvrede.
Poriče to.
Izrekao ih je pred tobom.
Odlučno to poriče.
To je on.
Otvori vrata, Anne. I ne grbi se.
Požuri se!
Zaboga.
Hvala.
Sudbina je ipak na mojoj strani.
Ja sam Anne, vaša rođakinja.
Rođakinja? Zanimljivo.
Bolje od pukog prolaznika, ali još me ne možete zvati „najdraži”.
Spreman sam zaslužiti titulu.
Baš sam sretnica. Zavodnik i radišan.
I k tome bogat.
Srećom pa ste nas podsjetili.
-Pobogu, što se događa? -Bez brige, samo vježba na meni.
Hoćemo li?
Čujem da često posjećujete moju sestru.
Uživa u pažnji.
Lijepo je znati da je vaša sestra sposobna osjećati užitak.
No, na udvaranje nisam ni pomislio.
Do danas.
Ako niste dolazili radi toga, onda…
Radi gđe Clay.
Gđe Clay?
Prije mjesec dana primio sam vijest da se moj ujak pojavio u Bathu
u društvu žene nižeg staleža.
Mnogi su zaključili da se želi udati.
To bi bio pravi skandal.
Zabrinuti ste za ugled mog oca?
Nikako.
Brine me hoće li dobiti sina koji će mi preoteti titulu i posjed.
Planiram to spriječiti po svaku cijenu.
Kao što rekoh, spreman sam zaslužiti titulu.
Znate, zadivljuje me vaša iskrenost.
Osvježavajuće, zar ne?
Divno je da ste ovdje.
Čuo sam za groznu nedaću koja vas je snašla nakon što sam otišao.
Kako je ona?
Još je prikovana za krevet.
No, dobro se oporavlja. Jutros su mi javili.
Hvala na brizi.
-Sigurno ste patili. -Ni približno koliko drugi.
Imate nježnu dušu.
Duboko suosjećate s drugima.
Žao mi je što vas je snašao takav nemili događaj.
Hvala.
Bilo je divno, dušo.
Idite. Imate moj blagoslov.
Bez njega, ništa.
-Bravo!
Bravo, divno ste to odsvirali.
Želi me razoružati iskrenošću.
Ne djeluje.
Još.
Vjerojatno ni neće.
Zar ne?
-Što je? -Sreća.
Ispričavam se, osjećam sreću.
Obudovjela vikontesa Dalrymple i njezina kći,
časna gđica Carteret,
stigle su u Bath.
Uvježbavate ovo dok spavam?
Naše divne rođakinje!
Rođakinje? Obožavam rođakinje!
„Rođakom” je točno nazivati članove obiteljskog stabla,
ali ne i obiteljske šume.
Dalrympleovi ne znaju ni da postojimo.
Uz pokoje vizualno pomagalo
objasnit ćemo im rodbinske veze za pukih tričetvrt sata.
-Zašto?
Oni su plemići. Svi će htjeti biti viđeni u njihovom društvu.
Što dobivamo time?
Anne, ne pravi se glupa.
Brzo! Odjenite najbolje haljine.
Uskoro ćemo se uspeti… u visine.
Ponekad sanjam
da mi je golema hobotnica obujmila lice.
Dok se pokušavam osloboditi
shvatim da su moje ruke krakovi i da je ne mogu odgurnuti.
Naravno, na kraju shvatim da sam ja…
ta hobotnica i da sam…
obujmila vlastito…
lice.
Kao u životu.
Često su oni koje smatramo svojim suparnicima
odrazi nas samih.
Lijepo sročeno.
Možda tijekom sljedećeg susreta s hobotnicom, gđice Elliot,
dotičnu probajte zagrliti umjesto da je odgurujete.
Omotajte te divlje krakove oko nje i prepustite joj se.
Samo u vašim snovima.
I u mojim.
Sve zato što sam pojela sir
preblizu odlasku na počinak.
Prošlo je sjajno.
Znala sam da hoće.
Vaš je šarm neodoljiv, g. Waltere, čak i plemstvu.
Razočarao vas je vaš plemeniti rod.
Ta se grozna žena ne smije udati za njega.
Recite mi nešto.
Radije biste spriječili njihov brak
no razgovarali sa mnom?
Draga hobotnice, ni približno.
Znate…
počinjete mi se sviđati.
Sad sam sumnjičav.
Fascinantne su.
Moraju li svi biti zanimljivi?
Nikako. Neka budu dosadni koliko žele dokle god ne moram sjediti s njima.
A on?
Pomogao mi je. Više negoli sam očekivala.
Nahvalio te neku večer. Razvija privrženost prema tebi.
G. Elliot bi razvio privrženost prema krumpiru da mora.
Iako će Elizabeth s radošću provesti život kod kuće,
tebe bi takav život umrtvio.
Nadam se da ćeš pristati na brak s g. Elliotom
ako zatraži tvoju ruku.
Kažete to jer ga odlično poznajete?
Njega ne, ali tebe svakako.
Ne samo da je bogat i uglađen,
već ti se i sviđa.
U protivnom to ne bih predložila.
Priznajem, osjećam nešto.
Molim vas, imajte povjerenja u moju sposobnost donošenja odluka.
Moram se voditi uputama srca.
Jednom sam učinila suprotno i to si nikad neću oprostiti.
Želiš reći, meni.
Mislila sam, s obzirom na okolnosti…
Okolnosti?
Govorim o zarukama Wentwortha i Louise.
Mislila sam da znaš.
Svi govore o Louisi i njezinom kapetanu.
Dušo.
Kako mogu pomoći?
Treba mi samoća.
Ovdje sam kad me zatrebaš.
Uvijek sam zamišljala
da ću podnijeti ovu vijest
dostojanstveno.
Zadivila bih sve, a i sebe,
smirenom pribranošću.
Ustrajnošću.
Podigli bi spomenike u moju čast.
„U sjećanje na Anne Elliot,
koja je pretrpjela golem gubitak
i stoički to podnijela.”
Anne.
-Ovdje si. -Da.
Izgleda da jesam.
Jesi li sama?
Čekam prijatelja.
Shvaćam.
Zatekla nas je kiša. Otišao je po kočiju.
Veoma je šarmantan.
Drago mi je.
Nasmijava me.
Lijepo se smijati.
Koliko shvaćam, nisu vam rekli za zaruke…
Oprostite, konji su strašno tvrdoglavi kad kiši.
-Dopustite da vam predstavim… -Znamo se.
Da.
Ovo je kapetan Wentworth.
Da, vaš dobar prijatelj kapetan Wentworth.
Dopustite da se ispričam za svoje ponašanje u Lymeu.
Bojim se da me očaralo ovo…
zadivljujuće stvorenje.
Ne zovite me stvorenjem.
Ova zadivljujuća…
Žena?
-Zašto ne stvorenje? -Razgovarat ćemo poslije.
Gdje ste zapeli?
Samo trenutak.
Pridružite nam se sutra na koncertu.
Ne želim smetati.
Kako točno?
Doći ćete, odlično.
Idemo učetvero: vi, ona, belkanto i ja.
Zaista je poseban.
Jedinstven, čak.
Lijepo te vidjeti sretnu.
Hvala.
Nadam se da si i ti sretan.
Anne, trebali bismo poći.
Vidimo se sutra.
-Anne! Požuri se! -Hajde.
Dobra večer.
Hoćemo li?
Kako je Louisa?
Mnogo bolje.
Pomalo se oporavlja.
Trebat će vremena i ljubavi da ozdravi.
Odlično.
Nadam se da ćemo se viđati dok si u Bathu.
Nisam siguran koliko ću ostati.
Čeka me teška odluka. Ponudili su mi mjesto na brodu.
Kreće za Maltu u subotu.
Moram brzo odlučiti.
Zvuči uzbudljivo.
Slažem se.
Volim svoj posao i službu, ali…
Oprostite na prekidu, ali moja Anne mi je nužno potrebna.
Zamislite, tečno govori i talijanski.
-Moraš nam prevesti program. -Samo trenutak.
Anne, prevedi talijanski našim rođacima.
Nadam se da ćete doći na vjenčanje.
Anne bi bila shrvana da vas nema.
Znam koliko cijeni vaše prijateljstvo.
Frederick!
Nadala sam se da ćemo nastaviti razgovor.
Sumnjam da će biti prilike.
Upravo sam odlučio. Isplovit ću.
Mnogo me posla čeka prije subote.
Oprostite, opet smetam.
Ne, ja sam taj koji smeta.
Uživajte u drugom činu.
Hoćemo.
-Nisam vas htio uzrujati… -Dopustite da govorim.
Vi ste prekinuli mene.
Dozvolite da dovršim misao.
Ovi su mi iskreni osjećaji strani.
Pokušavam učiti od vas, radi vas.
Predobri ste za mene i prestravljen sam.
Ali volio bih da mi postanete supruga.
Ništa me toliko ne bi usrećilo.
Supruga?
Da, ne trebate odgovoriti odmah.
Ali, molim vas, razmislite.
Kapetan je imao pravo.
Gospodin je doista jedinstven.
Charles, požuri se!
Put mi je umrtvio nogu. Izmasiraj je.
Mary, što radiš ovdje?
Došla sam po tebe, naravno.
Pođi u konačište s nama da me ima tko slušati.
Došli smo u posjet.
Od Louisine nesreće, život djeluje tako krhko i prolazno.
Shvatila sam da je važno provoditi vrijeme bez djece.
I nepravedno je da ti i Elizabeth uživate ovdje
s g. Elliotom i rođakinjama, kojima me niste ni predstavili,
iako sam od nas tri ja prava majstorica dekupaža.
Anne, jesi li čula?
Louisa će se udati za mornara,
a Henrietta za onog užasnog kapelana, Henryja Haytera.
Mary, ne zaboravi popis.
O, da.
Liječnik misli da bi mi koristilo da gajim naviku zahvalnosti.
Kad me snađe nevolja, moram se prisjetiti nečeg lijepog.
Primjerice, činjenice da su moje sestre zaljubljene i zaručene?
Ne, to mi ne pomaže.
Presretna sam zbog obje.
Posjetit ću vas poslije.
Kamo ideš?
Zauzeta sam.
S čime?
Na katu? Nemaš prijatelja, a sav rod koji imaš je ovdje.
Mrsko mi se složiti sa suprugom,
ali naredili su da se ne vraćamo bez tebe.
Ponovno okupljanje u Lymu.
Očarala si kapetana Harvillea. Nada se da ćete nastaviti prijateljstvo.
Otišao je po Wentwortha.
Kakva šteta što si zauzeta.
KONAČIŠTE WHITE HART
Anne.
Nedostajala si mi.
Moramo pošteno ispratiti Wentwortha.
Naravno. Pokoje piće, partija karata.
Iako čujem da je Anne zauzeta.
Loša sam kartašica.
Najgora.
Nekoć, ali vrijeme sve mijenja.
Još se nisam baš toliko promijenila.
Oprostite, ali neću biti miran
dok to pismo nije u rukama admirala Crofta.
Posljednjih si mjeseci bio previše nepouzdan.
Naravno.
Jesmo li gotovi?
Izgleda.
Neću dugo.
Izgledate tužno, kapetane Harville.
A trebao bih biti sretan.
Kapetan Benwick napokon je pronašao ljubav.
Prekrasno. Mislila sam da će vam biti drago.
Svojski ste se trudili da ga razvedrite.
Nisam očekivao da će to ovako utjecati na mene.
Kao da je njegova patnja držala moju sestru na životu.
Jadna Fanny. Ona ga ne bi tako brzo zaboravila.
To je sigurno.
Mi vas ne zaboravljamo onako brzo kako vi nas.
Žene vole van razumnih granica.
Ne možemo si pomoći.
Neću tvrditi da postoje razlike između muškaraca i žena.
Ali ja hoću.
Jedini privilegij koji prisvajam vlastitom spolu je da volimo dulje.
Čak i kad nestane svaka nada.
Volimo jer nemamo izbora.
Završio sam.
Hvala.
S vama nema prepiranja.
Mislim da bi Fanny bila sretna što se netko brine za Benwicka.
Nikad nije bila ljubomorna.
Pitao sam se je li duh moje sestre
uzrokovao Louisinu nesreću
znajući čime će to rezultirati.
Louisa?
Rekao sam vam,
svemir zna što radi.
Kad ste razborito naložili Benwicku da ode po kirurga,
sigurno niste znali kamo će sve to odvesti.
Kapetane, bojim se da ne shvaćam.
Govorim o Louisinim zarukama za kapetana Benwicka.
Ljubav se razvijala sporo i postojano dok se nježno brinuo za nju.
Što ste mislili, o kome govorim?
Ne znam.
Odnijet ću ovo pismo admiralu Croftu.
„Draga Anne.
Više ne mogu slušati u tišini.
Anne, razdireš mi dušu.
Nemoj se usuditi reći da muškarac zaboravlja brže,
da njegova ljubav ranije umire.
Preplavljuje me agonija i nada.
Znam da ćeš se udati za g. Elliota, ali moram ti reći sljedeće.
Samo si me ti dovela u Bath.
Samo zbog tebe razmišljam i planiram.
Ali nisi to shvatila. Kako bi i mogla?
Jer tvoja je ljubav umrla ranije.
Anne…
Nikad nisam volio drugu.
I nikad ni neću.”
Anne.
-Mogu objasniti… -Želim vam sreću.
Razmišljao sam kako da ti kažem sve ovo.
Onijemio sam od boli zbog neuzvraćene ljubavi.
Reci mi da nisam zakasnio.
Frederick!
Moja je ljubav ostala nepokolebljiva.
Postoje različite vrste ljubavi.
Za neke je pravi partner unosan poduhvat.
Za druge je iskrena privrženost dovoljna.
Gdje su?
U redu je tražiti ljubav pod svojim uvjetima.
PUTOVANJA EUROPOM PROFINJENA I DISKRETNA
Ma koliko neuobičajeni bili.
Ne dopuštajte da vam itko određuje kako da živite.
I koga da volite.
Naučila sam to na teži način.
Naginji sekstant dok slika sunca ne dotakne obzor.
U redu, poravnano.
To je kut gledanja.
Njega ćemo zabilježiti.
Zatim, pomoću jednadžbi, uzevši u obzir visinu hridi,
dobivamo geografsku širinu.
To je sve?
Neću nikome otkriti koliko je pomorska navigacija jednostavna.
Ne želim ukaljati čast mornarice.
U ime krune, zahvaljujemo na diskreciji.
Mislila sam da bismo se mogli nakratko usidriti u Veneciji
prije Konstantinopola.
Znaš li koliko je teško okrenuti brod?
Da.
Iz vlastitog iskustva.
PREMA ROMANU UVJERAVANJE SPISATELJICE JANE AUSTEN
Prijevod titlova: Nina Kralj Jager